CELEX: 32020D1250
Language: sk
Date: 2020-09-01 00:00:00
Title: Rozhodnutie Politického a bezpečnostného výboru (SZBP) 2020/1250 z 1. septembra 2020 o vymenovaní veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) a o zrušení rozhodnutia (SZBP) 2019/1113 (EUTM RCA/2/2020)

4.9.2020   
               
               
                  SK
               
               
                  Úradný vestník Európskej únie
               
               
                  L 290/14
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2020/1250
         z 1. septembra 2020
         o vymenovaní veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) a o zrušení rozhodnutia (SZBP) 2019/1113 (EUTM RCA/2/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady (SZBP) 2016/610 z 19. apríla 2016 o vojenskej výcvikovej misii Európskej únie v rámci SBOP v Stredoafrickej republike (EUTM RCA) (1), a najmä na jeho článok 5 ods. 1,
         keďže:
         
                     (1)
                  
                  
                     Rada rozhodnutím (SZBP) 2016/610 poverila Politický a bezpečnostný výbor (PBV), aby v súlade s článkom 38 Zmluvy o Európskej únii prijímal príslušné rozhodnutia týkajúce sa politickej kontroly a strategického usmerňovania vojenskej výcvikovej misii Európskej únie v rámci SBOP v Stredoafrickej republike (EUTM RCA) vrátane rozhodnutí o vymenovaní následných veliteľov ozbrojených síl misie EÚ.
                  
               
                     (2)
                  
                  
                     PBV prijal 19. júna 2019 rozhodnutie (SZBP) 2019/1113 (2), ktorým bol brigádny generál Éric PELTIER vymenovaný za veliteľa ozbrojených síl misie EÚ EUTM RCA.
                  
               
                     (3)
                  
                  
                     Riaditeľ útvaru pre plánovanie a vedenie vojenských operácií navrhol 6. júla 2020 vymenovať za veliteľa ozbrojených síl misie EÚ pre EUTM RCA od 19. septembra 2020 plukovníka Paula Manuela SIMÕESA DAS NEVESA DE ABREUA ako nástupcu brigádneho generála Érica PELTIERA.
                  
               
                     (4)
                  
                  
                     Vojenský výbor EÚ sa 10. júla 2020 dohodol, že odporučí, aby PBV tento návrh schválil.
                  
               
                     (5)
                  
                  
                     Portugalsko uviedlo, že plukovník Paulo Manuel SIMÕES DAS NEVES DE ABREU bude po vymenovaní za veliteľa ozbrojených síl misie EÚ EUTM RCA povýšený na brigádneho generála.
                  
               
                     (6)
                  
                  
                     Malo by sa prijať rozhodnutie o vymenovaní brigádneho generála Paula Manuela SIMÕESA DAS NEVESA DE ABREUA. Okrem toho by sa malo zrušiť rozhodnutie (SZBP) 2019/1113.
                  
               
                     (7)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami,
                  
               PRIJAL TOTO ROZHODNUTIE:
         
            Článok 1
            Brigádny generál Paulo Manuel SIMÕES DAS NEVES DE ABREU sa týmto od 19. septembra 2020 vymenúva za veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA).
         
         
            Článok 2
            Rozhodnutie (SZBP) 2019/1113 sa týmto zrušuje od 19. septembra 2020.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 1. septembra 2020
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 104, 20.4.2016, s. 21.
         
            (2)  Rozhodnutie Politického a bezpečnostného výboru (SZBP) 2019/1113 z 19. júna 2019 o vymenovaní veliteľa ozbrojených síl misie EÚ pre vojenskú výcvikovú misiu Európskej únie v rámci SBOP v Stredoafrickej republike (EUTM RCA) (EUTM RCA/1/2019) (Ú. v. EÚ L 176, 1.7.2019, s. 4).